Igor Rotenberg

Igor Arkadjevitš Rotenberg (Игорь Аркадьевич Ротенберг) (sündinud 9. mail 1973 Leningradis) on Venemaa miljardärist ärimees, Vladimir Putini lähedase sõbra miljardär Arkadi Rotenbergi poeg.

 Elukäik ja tegevus 
Sündis judotreener Arkadi Rotenbergi peres. 2002. aastal lõpetas Erastamise ja Ettevõtluse Kõrgema Kooli Puškinos. 2005 sai Venemaa Siseministeeriumi Kaliningradi Õigusinstituudist kandidaadikraadi õigusteaduse alal.

Aastatel oli ta 2002–2003 Venemaa kinnisvaraministeeriumi kütuse- ja energiakompleksi kinnisvaraosakonna juhataja asetäitja, 2003–2004 kinnisvaraministeeriumi transpordi- ja sidevara osakonna juhataja. 2004–2005 Venemaa Raudteede asepresident – kinnisvara haldamise ja organisatsiooniliste struktuuride osakonna juhataja. Alates 2006. aastast NPV Engineeringi (haldab suurettevõtete Mosenergo, Gazprom Burenije, Mostotrest aktsiaid ja osalusi) direktorite nõukogu esimees, alates 2008 aastast SMP panga asepresident, alates 2010. aastast Venemaa suurima soojusenergeetikaettevõtte Mosenergo direktorite nõukogu esimees, alates 2011. aastast Venemaa suurima gaasipuurimisettevõtte Gazprom Burenije direktorite nõukogu esimees.https://www.interfax.ru/interview/404557

Pärast seda, kui USA ja Euroopa Liit kehtestasid 2014. aastal tema isale Arkadi Rotenbergile sanktsioonid, hakkas too oma äriimpeeriumi pojale üle andma.https://www.wsj.com/articles/russian-asset-sales-muddy-sanction-compliance-1423784903 2015 müüs isa talle 79% Gazprom Burenije ja 28% Mostotresti aktsiatest.https://www.forbes.ru/milliardery/365049-partner-druzey-putina-chem-izvesten-sponsor-russkoy-shpionki-butinoyhttps://www.ft.com/content/3a5326d0-3ce4-11e5-bbd1-b37bc06f590c 2014–2018 omas 34% TPS Real Estate (omab ohtralt kinnisvara ja kaubanduskeskusi Venemaal) aktsiatest, mille kinkis pärast seda, kui USA kehtestas talle sanktsioonid, oma õele Lilia Rotenbergile.https://www.rbc.ru/business/24/04/2018/5addb07f9a794761ea858c8c

 Sanktsioonid 
6. aprillil 2018 kehtestas talle USA, 15. märtsil 2019 Kanada viisa- ja majandussanktsioonid.https://www.washingtontimes.com/news/2018/apr/6/a-look-at-some-of-the-russian-officials-hit-by-us-/https://www.whitecase.com/publications/alert/us-sanctions-prominent-russian-individuals-and-companieshttps://meduza.io/news/2019/03/15/kanada-vsled-za-ssha-i-es-rasshirila-sanktsii-protiv-rossii-pod-nih-popali-sechin-zolotov-i-zharov

 Viited 

Kategooria:Venemaa ettevõtjad
Kategooria:Sündinud 1973